Document ID: 31996D0207

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1995 για την προσωρινή εφαρμογή δύο συμφωνιών υπό μορφή εγκεκριμένων πρακτικών μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και προϊόντων ένδυσης (96/207/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,
την πρόταση της Επιτροπής,
Εκτιμώντας:
ότι η Επιτροπή διαπραγματεύθηκε εξ ονόματος της Κοινότητας δύο συμφωνίες υπό μορφή εγκεκριμένων πρακτικών, με σκοπό την τροποποίηση της διμερούς συμφωνίας για το εμπόριο κλωστοϋφαντουργικών προϊόντων και προϊόντων ένδυσης μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας του Βιετνάμ, που εμονογραφήθη στις 15 Δεκεμβρίου 1992, όπως τροποποιήθηκε από τη συμφωνία υπό μορφή ανταλλαγής επιστολών που εμονογραφήθη στις 20 Δεκεμβρίου 1994 7
ότι οι διμερείς αυτές συμφωνίες, οι οποίες εμονογραφήθησαν στις 11 Νοεμβρίου 1993 και την 1η Αυγούστου 1995, πρέπει να εφαρμοσθούν προσωρινώς όσο εκκρεμούν οι διαδικασίες σύναψής τους, υπό τον όρον της αμοιβαίας προσωρινής εφαρμογής από τη Σοσιαλιστική Δημοκρατία του Βιετνάμ,
ΑΠΟΦΑΣΙΖΕΙ:
Άρθρο μόνο
Οι συμφωνίες υπό μορφή εγκεκριμένων πρακτικών, μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ που τροποποιούν τη συμφωνία για το εμπόριο κλωστοϋφαντουργικών προϊόντων και προϊόντων ένδυσης μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας του Βιετνάμ εφαρμόζονται προσωρινώς υπό τον όρο της προσωρινής αμοιβαίας εφαρμογής τους και εκ μέρους της Σοσιαλιστικής Δημοκρατίας του Βιετνάμ.
Το κείμενο των συμφωνιών υπό μορφή εγκεκριμένων πρακτικών επισυνάπτεται στην παρούσα απόφαση.
Βρυξέλλες, 22 Δεκεμβρίου 1995.

Labels: 1
0
3
18
15